ཤད་བཀའ་ཟབ་ཅིང་རྒྱ་ཆེ་ལ་མཐའ་ཆོད་
པའི་ཚུལ་གྱིས་ལེགས་པར་བཤད་ནས་དུས་སྐབས་ཀུན་ཏུ་གདུལ་བྱ་རྣམས་ཡང་དག་པའི་
ལམ་ལ་སྦྱོར་བ་མཛད་དོ། །དེ་ལྟར་རྒྱུན་མི་འཆད་པར་གཞ་གྱིད་དོ་ལ་བརྩོན་པ་གཅི་ཏུ་བཛད
དུས་ཀྱི་དབང་བཞི་མཛད་པའི་ཐོ་རངས་ཁ་མནལ་ལམ་དུ་མི་གཅིག་གིས་ཁྱེད་གཞན་དོན་རྒྱ་
པའི་ཚེ། སྐབས་ཤིག་ཏུ་མཚན་མར་ཤར་བ་ནི། རྗེ་བཙུན་དབང་རྒྱུན་གསོལ་ཞེས་པ་སྟེ། རྒྱུ་
ཆེ་བའི་རྙེན་འབྲེལ་བྱེད་ཟེར་ནས། རྗེ་བཙུན་གྲགས་པའི་བུམ་ཆུ་ཡིན་ཟེར་བ་གཅིག་སྐུ་ལ་
བྲོན་བྱུང་བས་ཚེ་དཔག་མེད་ཀྱི་གཟུངས་སུ་སོང་བའི་སྣང་བ་བྱུང་གསུང་བ་དང་། མཁས་པ་
ཀུན་བློའི་མནལ་ལམ་དུ་ཡང་། བདག་ཉིད་ཆེན་པོ་འདི་ཨེ་ཝཾ་དུ་ཁྲི་ཐོག་ན་འདུག་པའ་སྟེང་གི་
བར་སྣང་ལ་རྗེ་བཙུན་གྲགས་པ་རྒྱལ་མཚན་བཞུགས་པས་འདི་གཞན་དོན་རྒྱུན་རིང་བའི་
ཐབས་བྱེད་གསུང་བ་སྙམ་པ་གཅིག་ན་རྗེ་བཙུན་ཆེན་པོ་ཚེ་དཔག་མེད་ཀྱི་སྐུ་གཅིག་ཏུ་གྱུར་
-190-

བླ་མའི་རྣམ་ཐར་ཁག་བཞུགས།
སོང་བའི་སྣང་བ་བྱང་ཟེར་ཏེ་འདི་ཡང་སྔ་མ་དང་མཐུན་པར་སྣང་ངོ་། །དེ་ལྟ་བུའི་རྣམ་པར་
བཞི་པོ་འདི་ནི་རང་རྒྱུད་ཡོངས་སུ་སྨིན་པའི་གདུལ་བྱ་གཞན་ཡང་འབད་པ་མེད་པར་རྗེས་སུ་
འཛིན་ནུས་པའི་རྟགས་ཁྱད་པར་ཅན་ཡིན་ལ། དེ་ཡང་འཕགས་པ་ས་ལ་གནས་པ་རྣམས་ཀྱི་
སྤྱོད་ཡུལ་ཡིན་པར་ཤས་ཆེར་འབྱུང་བའི་ཕྱིར། །ས་ལམ་སྤངས་རྟོགས་རྫོགས་དང་འགྲོ་དོན་
རྩོལ་མེད་པའི། །གྲུབ་པའི་དབང་ཕྱུག་མཆོག་གི་མཚན་ལྟས་རྣམ་བཞི་ཡིན། །ཞེས་སྨྲས་སོ། །
ད་ནི་ཕུལ་དུ་བྱུང་བའི་མཛད་པ་དྲུག་ལས། ཐོག་མར་མདོ་སྔགས་རྣམ་བཤད་མཛད་
དང་ཅེས་པ་ནི། སྤྱིར་ཡོངས་སུ་རྫོགས་པའི་མཁས་པ་ཆེན་པོ་རྣམས་ཀྱིས་བསྟན་པའི་བྱ་བ་
འཆད་རྩོད་རྩོམ་གསུམ་གྱི་སྒོས་ནས་མཛད་པ་ཤས་ཆེ་བ་ཡིན་ལ་དེ་དགོངས་ནས་བདག་ཉིད་
ཆེན་པོ་འདིས་ཀྱང་བདེ་བར་གཤེགས་པའི་བསྟན་པའི་ཚུལ་འཆད་རྩོམ་པ་གསུམ་གྱི་རྒྱ་ཆེར་
དར་བར་མཛད་དོ། །དེ་ལ་རྩོམ་པ་ཇི་ལྟར་མཛད་པའི་ཚུལ་ནི་སྤྱིར་སྐྱེས་བུ་དམ་པ་རྣམས་
འཕགས་པའི་ལམ་ལ་བཞུགས་ནས་རྒྱལ་བའི་དགོངས་པ་འགྲེལ་པ་འགྲེལ་བྱེད་གཞན་ལ་མ་
ལྟོས་པར་རང་དབང་དུ་ཡང་འཆད་ནུས་པ་ཡིན་པས་འདི་ཡང་དེ་ལྟ་བུའི་ཚུལ་དང་མཚུངས་
པར་གསུང་རབ་ཀྱི་དགོངས་པ་ལ་རང་དབང་བ་ཡིན་དུ་ཟིན་མོད་ཀྱི། འོན་ཀྱང་དེང་སང་གི་
གདུལ་བྱ་རྣམས་ཀྱིས་ཐུབ་པའི་བཀའ་ལ་ཡིད་ཆེས་བསྐྱེད་པའི་ཕྱིར། མདོ་སྔགས་ཀྱི་གཞུང་
རྣམས་ཀྱི་དགོངས་པ་འགྲེལ་བའི་ཚུལ་དུ་བསྟན་བཅོས་རྣམས་མཛད་དོ། །དེ་ཡང་ཐུན་མོང་དུ་
གྲགས་པ་ཕ་རོལ་དུ་ཕྱིན་པའི་གཞུང་ལུགས་ཀྱི་སྐོར་དང་། ཐུན་མོང་མ་ཡིན་རྡོ་རྗེ་ཐེག་པའི་
སྐོར་དང་། མདོ་སྔགས་གཉིས་ཆར་གྱི་དོན་ཐུན་མོང་དུ་སྟོན་པ་དྲིས་ལན་དང་བསྟོད་ཚོགས་ཀྱི་
སྐོར་ལ་སོགས་པ་མང་དུ་སྣང་མོད། མཚན་རྣམས་ནི་དཀར་ཆག་ཏུ་གསལ་བས་འདིར་མ་བྲིས་
ལ། བསྟན་བཅོས་རང་གི་ངོ་བོ་ནས་ནི་རྩོམ་པ་གང་མཛད་ཀྱང་ཚིག་བརླིང་ཞིང་བརྗོད་བྱའི་
དོན་རྒྱ་ཆེ་ལ་དཀའ་བའི་གནས་རྣམས་དཔྱིས་ཕྱིན་པར་བཤད་ཅིང་མི་དགོས་པའི་སར་ཚིག་
-191-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
ངལ་བ་ལྷུར་ལེན་པ་རྣམ་དཔྱོད་ཀྱི་ཇི་ཙམ་དུ་བརྟགས་ཤིང་དཔྱད་པ་དེ་ཙམ་མུར་ཐུག་པ་མེད་
པའི་བརྗོད་བྱའི་དོན་ལ་ངེས་པ་རྙེད་པ་ཤ་སྟག་ཏུ་སྣང་སྟེ། རྗེ་བཙུན་བསོད་ནམས་རྩེ་མོའི་
བསྟོད་པ་མཛད་པ་ལས། བསམས་པའི་དོན་ལ་དཔྱོད་བློས་རབ་ཏུ་བཞིག་གྱུར་ནས། །དུས་
མཐའ་རྡུལ་མཐར་ཐུག་མེད་གཟིགས་པའི་སྤྱན་དམར་བ། །ཞེས་གསུངས་པའི་དོན་འདི་ལ་ཇི་
བཞིན་དུ་ཚང་བར་མཐོང་ངོ་། །བརྗོད་བྱ་རྒྱ་ཆེ་བ་ཡང། སྡོམ་གསུམ་འཁྲུལ་སྤོང་ལས། དཔལ་
ལྡན་རང་བཞིན་བདེ་བའི་གོ་སྐབས་གཞོམ་མེད་ནང་གི་བདག་ཉིད་ཧཱུཾ་གི་དངོས། །བདེ་བའི་
ཐབས་མཆོག་སྨིན་བྱེད་དབང་གི་བཛྲ་གསུམ་གྱིས་བསྲུང་བ་བླ་མེད་བསྒྲུབ། །མི་འགྱུར་བདེ་
བའི་ཕཊ་ཀྱིས་མཚན་རྟོག་སྦགས་པའི་སྦུབས་ལས་སྙིང་པོ་གསལ་འཐོན་པ། །རྒྱུད་གསུམ་ངོ་
བོ་དབྱེར་མེད་མངོན་གྱུར་འཇམ་དབྱངས་བླ་མའི་ཞབས་ཀྱི་པདྨོར་འདུད། །ཅེས་པའི་གློཀ་
གཅིག་པོ་དེ་ཉིད་ཀྱི་ནང་དུ་བསྟན་བཅོས་རྩོམ་པ་པོ་སངས་རྒྱས་ཀྱི་ཡོན་ཏན། དེས་བརྩམས་
པའི་བསྟན་བཅོས་ཀྱི་བརྗོད་བྱའི་གཙོ་བོ་མ་ལུས་པ་ཕན་ཡོན་དང་བཅས་པ། དེ་ལ་ལོག་པ་
རྟོག་པ་རྣམས་འཁྲུལ་ཞིང་ཚར་གཅོད་དགོས་པ་རྒྱུམཚན་དང་བཅས་པ་ལེགས་པར་བཤད་པ་
ལྟར་རོ། །ངན་རྟོག་ལྟ་བ་ལོག་ཅེས་པ་ནི། རྩོད་པའི་སྒོ་ནས་སངས་རྒྱས་ཀྱི་བསྟན་པ་གསལ་
བར་མཛད་པའི་ཚུལ་ཏེ། དེ་ཡང་ཁ་བ་ཅན་གྱི་ལྗོངས་འདིར་སངས་རྒྱས་ཀྱི་བསྟན་པ་ལ་ལོག་
པར་སྨྲ་བ་མང་དུ་བྱུང་ཡང་དཔལ་ལྡན་ས་སྐྱ་པཎྜི་ཏ་ཆེན་པོ་བྱོན་ཏེ། བསྟན་པའི་དྲི་མ་ཤས་
ཆེར་བསལ་བའི་ཚུལ་ཡན་ཆད་ནི་སྡོམ་པ་གསུམ་གྱི་རབ་ཏུ་དབྱེ་བར་གསལ་ཞིང་། དེ་ནས་
ཀྱང་ཕྱིས་བྱོན་པའི་སྐྱེས་བུ་དམ་པ་གཞན་དང་གཞན་གྱིས་ཀྱང་ཅུང་ཟད་གསལ་བར་བྱས་སོ།།
དུས་ཕྱིས་རིགས་དྲུག་གི་བདག་ཉིད་རྒྱལ་བ་རྡོ་རྗེ་འཆང་ཆེན་པོ་ཀུན་དགའ་བཟང་པོ་ཞེས་བྱ་
བ་འཕགས་ཡུལ་གྱི་པཎྜི་ཏ་བཅུ་གཉིས་ཙམ་གྱི་སྐུའི་སྐྱེ་བ་དྲན་པ་དེ་ཉིད་ཀྱིས་སྤྱིར་སངས་རྒྱས་
ཀྱི་བསྟན་པ་མཐའ་དག་དང་། ཁྱད་པར་རྗེ་བཙུན་ས་སྐྱ་པ་གོང་མ་རྣམས་ཀྱི་ལྟ་གྲུབ་ཕྱིན་ཅི་མ་
-192-

བླ་མའི་རྣམ་ཐར་ཁག་བཞུགས།
ལོག་པ་དར་རྒྱས་སུ་མཛད་ཅིང་རྒྱལ་བའི་གསུང་རབ་རྣམས་ནམ་ལངས་པ་ལ་ཉི་མ་ཤར་བ་
ལྟར་མཛད་པའི་རྗེས་སུ་འཁོར་བ་ཐོག་མ་མེད་པ་ས་ངན་རྟོག་གི་བག་ཆགས་གོམས་པ་དང་།
་བ་འདིར་གསང་སྔགས་རྡོ་རྗེ་ཐེག་པ་ལ་སྦྱངས་པ་ཤུགས་ཆུང་བའི་བཤེས་གཉེན་འགའ་
ཞིག་གིས་ཤིན་ཏུ་ཟབ་མོའི་གནད་སྦྱངས་གཞི་སྦྱོང་བྱེད་ཀྱི་ཚུལ་ཕྱིན་ཅི་ལོག་ཏུ་འཆད་པ་
རྣམས་བདག་ཉིད་ཆེན་པོ་འདིས་ལུང་རིགས་དུ་མའི་སྒོ་ནས་སུན་ཕྱུང་སྟེ། འཐད་པ་དང་
བཅས་པའི་བླ་མ་གོང་མ་རྣམས་ཀྱི་གྲུབ་པའི་མཐའ་གསལ་བར་བྱེད་པ་གྲུབ་མཐའ་ཤན་
འབྱེད་ལ་སོགས་པ་དུ་མ་ཞིག་མཛད། ཡང་འགའ་ཞིག་གིས་ཡི་དམ་གྱི་ལྷས་ལུང་བསྟན་པ་
ཡིན་ནོ་ཞེས་དེ་ཁོ་ན་ཉིད་འདུས་པའི་རྒྱ་མཚོ་ཞེས་བྱ་བའི་གཞུང་རྩོམ་པའི་ངལ་བ་ལྷུར་བླངས་
ནས་གནད་ཀྱི་དོན་རྣམས་ལ་རྗེ་བཙུན་རིན་པོ་གྲགས་པའི་གསུང་རབ་ལ་སུན་འབྱིན་དུ་རྒོལ་
བ་དག་བྱུང་བ་ཡང་བློ་གྲོས་ཆེན་པོ་འདི་ཉིད་ཀྱིས་ལེགས་པར་སུན་ཕྱུང་སྟེ་ལུང་རིགས་ཀྱི་རྣམ་
གཞག་ཞིབ་ཏུ་བཤད་པའི་བསྟན་བཅོས་མཛད་དོ། །ཡང་འགའ་ཞིག་རྣམ་བཤད་ཟླ་ཟེར་གྱི་
ཚིག་དོན་ལ་བརྒལ་བརྟག་གི་སྒོ་ནས་རྩོད་པར་སྨྲ་བ་དུ་མ་བྱས་པ་ཡང་ལུང་རིགས་ཀྱིས་ཚར་
བཅད་ནས་འདྲེན་པ་མཆོག་གི་དགོངས་པ་གཞུང་བསྲོང་བར་བྱེད་པའི་བསྟན་བཅོས་མཛད་དོ།།
ཡང་དུས་ཕྱིས་ཞིག་ནས་དཔལ་ལྡན་ས་སྐྱ་པཎྜི་ཏའི་གསུང་རབས་མཐའ་དག་དང་། ཁྱད་པར་
སྡོམ་པ་གསུམ་གྱི་རབ་ཏུ་དབྱེ་བ་ཞེས་བྱ་བའི་གཞུང་གི་ཚིག་དོན་ལ་གཏིང་ནས་འཁུ་བ་འགའ་
ཞིག་གིས་མདོ་རྒྱུད་ཀྱི་ལྟ་བའི་མཐར་ཐུག་རྣམ་རིག་ཏུ་འགྲེལ་པ་དང་། སྡོམ་གསུམ་ཚིག་དོན་
ཤས་ཆེར་ལོག་པར་འགྲེལ་པ་དག་བྱུང་ལ། དེ་དག་ཀྱང་སྨྲ་བའི་དབང་ཕྱུག་འདིས་འདོད་ཚུལ་
རེ་རེ་ནས་སུན་ཕྱུང་སྟེ་ཇི་ལྟར་གནས་པའི་དོན་ཤིན་ཏུ་གསལ་བར་བྱེད་པ་སྡོམ་གསུམ་འཁྲུལ་
སྤོང་ཞེས་བྱ་བ་དང་། སྡོམ་གསུམ་ཁ་སྐོང་ཞེས་བྱ་བ་དང་། ལྟ་བའི་གནད་ལ་འཁྲུལ་པ་བྱེ་བྲག་
ཏུ་འགོག་པ་སྒྲུབ་ཐབས་ཀུན་ཏུ་བཟང་པོའི་ཉི་འོད་ཀྱི་དོན་འགྲེལ་ལམ་བཟང་གསལ་བའི་
-193-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
སྣང་བ་ཞེས་བྱ་བ་མཛད་དོ། །གཞུང་འདིའི་ནང་དུ་ལྟ་བའི་ཚུལ་ལོག་རྟོག་གློ་བུར་བ་དེ་དག་
འགོག་པ་ལ་སེམས་ཅན་ཐམས་ཅད་འབད་མེད་དུ་གྲོལ་བར་ཐལ་བ་དང་། གྲུབ་མཐའ་
བཞིའི་རྣམ་གཞག་མི་རུང་བ། སེམས་ཙམ་གྱི་གྲུབ་མཐའ་དང་། དེ་སྨྲ་བའི་གང་ཟག་མི་རུང་
བ། མཐར་ཐུག་གི་ལྟ་བ་ངོས་གཟུང་མི་རུང་བ། དབུ་མའི་དོན་མི་རུང་བ། འཁོར་འདས་ཀྱི་བྱ་
བྱེད་མི་རུང་བ། ཞེན་པ་འགོག་ཚུལ་རྒྱ་ནག་གི་ལྟ་བར་འགྱུར་བ། །རྗེས་ཀྱི་ཚིག་སྦྱོར་མི་རུང་
བ། གོང་འོག་དང་ཟུང་འཇུག་མི་རུང་བ་སྟེ། མི་རུང་དགུ་ཐོག་ཏུ་འབབ་པར་འགྱུར་རོ་ཞེས་
རྒྱས་པར་བཀག་ཡོད་དོ། །དེ་ལྟར་ན་རང་གཞན་གྱི་རྒོལ་བ་མཐའ་དག་སྒྲུབ་པ་དང་སུན་
འབྱིན་པའི་རྩོད་པའི་ཚུལ་གྱིས་ཟིལ་གྱིས་གནོན་ནུས་པ་ཡིན་པར་གོར་མ་ཆག་གོ །འགྲོ་དོན་
བསྟན་འཛིན་བསྐྲུན་ཞེས་པ་ནི། འཆད་པ་ཉི་མའི་འོད་ཟེར་གྱིས་ཐུབ་པའི་བསྟན་པ་རྒྱ་ཆེར་
སྤེལ་བའི་ཚུལ་ཏེ། དེ་ཡང་དང་པོ་ཕྱོགས་ཀྱི་འཆད་ཉན་མཛད་པ་ནས་བརྩམས་ཏེ། ཕྱིས་མདོ་
སྔགས་གཉིས་ཆར་གྱི་བཤད་པ་ཁོར་ཡུག་ཏུ་མཛད་པའི་བར་བསྟན་འཛིན་གྱི་སྐྱེས་བུ་མཐའ་
ཡས་པ་བསྐྲུན་ཞིང་། ཁྱད་པར་དུ་ཡང་ནང་གི་ཡོན་ཏན་གསུམ་ལ་གནས་ནས་མཐའ་ཡས་
པའི་གདུལ་བྱ་རྣམས་རྗེས་སུ་འཛིན་པར་ནུས་པའི་སྲས་ཀྱི་ཐུ་བོ་དམ་པ་ཡང་མང་དུ་བསྐྲུན་ཏེ།
དཔལ་ས་སྐྱའི་བདག་ཆེན་བཞི་ཐོག་པ་བསོད་ནམས་རྒྱལ་མཚན་དཔལ་བཟང་པོ་དང་། རྒྱལ་
བ་རྡོ་རྗེ་འཆང་གི་རྒྱལ་ཚབ་དམ་པ་ཆོས་རྗེ་དཀོན་མཆོག་འཕེལ་བ་དང་། རྒྱལ་བ་མུས་པ་ཆེན་
པོའི་རྒྱལ་ཚབ་དམ་པ་ཆོས་རྗེ་སངས་རྒྱས་རིན་ཆེན་པ་ལ་སོགས་པ་བླ་མ་གོང་མའི་རྒྱལ་ཚབ་
རྣམས་དང་། དུས་མཚུངས་པའི་ལུང་རིགས་ཀྱི་དབང་ཕྱུག་ཕལ་ཡང་སློབ་མར་མ་གྱུར་པ་མེད་
དོ། །མཚན་རྣམས་ནི་མང་བས་འབྲི་བར་མ་ལང་ངོ་། ཁྱད་པར་དུ་རྟའི་ལོ་ཧོར་ཟླ་བཞི་པའི་
ཉེར་ལྔའི་དུས་ཆེན་གྱི་སྟེང་དུ་རྒྱལ་ཚབ་དམ་པ་དཀོན་མཆོག་འཕེལ་བ་ཆོས་ཀྱི་ཁྲི་ཆེན་པོའི་
སྟེང་དུ་མངོན་པར་དབང་བསྐུར་བ་ཡིན་ཏེ། དེ་ཡང་རྒྱལ་ཚབ་དམ་པ་འདི་ཉིད་ལ་རྒྱལ་བ་རྡོ་རྗེ་
-194-

བླ་མའི་རྣམ་ཐར་ཁག་བཞུགས།
འཆང་ཆེན་པོས་མ་འོངས་པ་ན་ཕན་ཐོག་ཡོང་གསུང་བའི་ལུང་བསྟན་ཡོད་པ་དང་། རྒྱལ་བ་
མུས་པ་ཆེན་པོས་ཀྱང་། རྗེ་བཙུན་དམ་པ་ཀུན་དགའ་དབང་ཕྱུག་ལ། ཆོས་ཀྱི་རྗེ་དཀོན་མཆོག་
འཕེལ་བ་རྟ་ནག་ཏུ་སློབ་གཉེར་ལ་ཐོངས་གསུང་བའི་ཞལ་ཏ་ཡོད་པ་རྣམས་ཐུགས་ལ་བཞག་
ནས་རྗེ་བཙུན་རྡོ་རྗེ་འཆང་ཆེན་པོའི་བསྟན་པ། སློབ་མའི་ཚོགས་དང་བཅས་པ་རྣམས་དང་།
བསྟན་བསྲུང་གི་བར་དུ་ལེགས་པར་གཏད་ནས་བཀའ་བསྒོས་ཤིང་། ཆོས་ཀྱི་བདག་པོར་ལུང་
བསྟན་པ་ཡིན་ནོ། །བརྩེ་ཆེན་བླ་མས་གཟིགས་ཞེས་པ་ནི། ཤིང་ཕོ་འབྲུག་གི་ལོ་གསུང་ངག་གི་
སྨིན་བྱེད་ཚོགས་པ་སྟོང་ར་ཅན་ཙམ་ལ་མཛད་དགོས་བྱུང་ནས་དགུན་ནམ་ཟླ་གྲང་བའི་སྟོབས་
ཀྱི་ཅུང་ཟད་བསྙེལ་བར་བྱུང་ནས། ཉིན་མོ་ཡུད་ཙམ་གཟིམས་པས་མནལ་ལམ་དུ་རྗེ་བཙུན་ས་
སྐྱ་པ་ཆེན་པོ་བྱོན་ནས་སེམས་ཅན་གྱི་དོན་ལ་གཡེལ་བར་མ་བྱེད་ཅེས་གསུངས་པའི་སྣང་བ་
བྱུང་། དེའི་དུས། རིགས་དྲུག་ཀུན་གྱི་བདག་པོ་རྡོ་རྗེ་འཆང་། །རྒྱལ་བ་ཀུན་གྱི་མཁྱེན་པ་
འཇམ་པའི་དབྱངས། །སངས་རྒྱས་ཀུན་གྱི་མཐུ་སྟོབས་བིརླ་པ། །དབྱེར་མེད་བླ་མ་ཁྱེད་ལ་
བདག་སྐྱབས་མཆི། །ཞེས་པའི་སྐྱབས་འགྲོ་ཡང་མཛད་དོ། །ཞེས་རྣམ་པར་ཐར་པ་འགའ་
ཞིག་ལས་ཐོས་སོ། །དེ་ལྟར་ན་བླ་མ་འདི་ནི་ནང་དུ་ཏིང་ངེ་འཛིན་གྱི་རྟོགས་པ་ཁྱད་པར་ཅན་
མངའ་བའི་སྟོབས་ཀྱིས་ཕྱི་རོལ་ཏུ་ཡང་དངོས་དང་། ཉམས་སྣང་དང་། མཚན་མ་སོགས་ལ་
སངས་རྒྱས་དང་བྱང་ཆུབ་སེམས་དཔའ་དུ་མ་གཟིགས་པ་དང་། སངས་རྒྱས་ཀྱི་ཞིང་ཁམས་དུ་
མ་བགྲོད་པ་ལ་སོགས་དག་པའི་སྣང་བ་དུ་མ་འཆར་བ་ཞིག་གོ །གཞན་ཕན་སྨོན་ལམ་མཛད་
དང་ཞེས་པ་ནི། དུས་དང་གནས་སྐབས་ཐམས་ཅད་དུ་ཡང་བསྟན་པ་དང་སེམས་ཅན་གྱི་དོན་
ལ་དམིགས་པའི་སྨོན་ལམ་རྣམ་པར་དག་པ་བརྩོན་པ་ཡིན་མོད་ཀྱི། ཁྱད་པར་དུ་ཡང་བླ་མ་
གོང་མ་སངས་རྒྱས་འདྲ་བ་རྣམས་ཀྱི་གནས་ཁྱད་པར་ཅན་དུ་སྨོན་ལམ་གྱི་སྟོབས་འགྱུར་ཁྱད་
ཆེ་བར་དགོངས་ནས་སྤྲེལ་ལོ་ཧོར་ཟླ་བཅུ་གཅིག་པའི་ཚེས་བརྒྱད་ལ། ལྷ་ཁང་ཆེན་མོ་དང་།
-195-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
ལྷ་སའི་དཔོན་ཆེན་རྣམ་པ་གཉིས་ཀྱིས་གདན་དྲངས་ཏེ། གདན་ས་ཆེན་པོ་དཔལ་ལྡན་ས་སྐྱ་ར་
དཔོན་སློབ་བདུན་བརྒྱ་ཙམ་ཕྱག་ཕེབས། ཆོས་རྗེ་ས་སྐྱ་པཎྜི་ཏའི་དུས་ཆེན་ལ་སྡེ་ཆེན་པོ་འདི་
ཉིད་ལ་ཚོགས་པ་གཞི་བྱེས་ཀྱི་དགེ་འདུན་ཉིས་སྟོང་ལྷག་ཙམ་ལ་མང་ཇ་ཤིན་ཏུ་བཟང་བ་ལན་
གཉིས་ཀྱི་བར་དུ་བསྒྲུབས་ཤིང་། གསེར་ཞོ་བརྒྱ་དང་བཅུ་བཞིའི་གྲལ་འགྱེད་དང་བཅས་པའི་
རྣམ་བཞག་རྒྱ་ཆེན་པོ་མཛད་ཅིང་། གཞན་ཡང་ཕྱག་ན་ཡོད་པའི་དངོས་པོ་རྣམས་ཀྱི་སྟེང་ནས་
གཙུག་ལག་སོ་སོར་མར་མེའི་་ཕྲེང་བ་རྒྱ་ཆེན་པོ་བཤམས་ཤིང་མཆོད་པའི་ཁྱད་པར་བསམ་
གྱིས་མི་ཁྱབ་པ་དང་། གཙུག་ལག་ཁང་རྣམས་ཀྱི་ཞིག་གསོས་ཀྱི་རྒྱུ་དང་། གོང་མ་རྣམས་ཀྱི་
དུས་མཆོད་ལ་སོགས་པའི་རྒྱུན་དུ་མ་འཛུགས་པར་མཛད་ནས། བསྟན་པ་རིན་པོ་ཆེ་དང་།
མཐའ་ཡས་པའི་སེམས་ཅན་རྣམས་ལ་དམིགས་པའི་སྨོན་ལམ་རྣམ་པར་དག་པ་གྲངས་མེད་
པ་མཛད་ལ། དེ་དག་གི་སྐབས་སུ་ཡང་མདོ་དང་སྔགས་ཀྱི་དམ་པའི་ཆོས་བཤད་པ་དང་།
དབང་བསྐུར་དང་། རྗེས་གནང་དང་། ལུང་དང་། རྗེས་སུ་གདམས་པ་ལ་སོགས་པ་མཐའ་
ཡས་པའི་སྒོ་ནས་འགྲོ་བ་རྣམས་ཚིམ་པར་མཛད་དོ། །དེ་ན་གནས་པའི་སྐྱེ་བོ་མཐའ་དག་
དག་ཀྱང་
བླ་མ་དམ་པ་འདི་ནི་རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་སྤྲུལ་པ་ཡིན་ཡང་དག་པ་
ཞིག་གོ །ཞེས་ཚད་མའི་གནས་སུ་འཛིན་ཏོ། །དེ་དག་གི་ཚེ་ཡང་རྗེ་བཙུན་ས་སྐྱ་པ་ཆེན་པོ་
མནལ་ལམ་དུ་བྱུང་གསུང་བ་དང་། ཆོས་སྐྱོང་འདི་ཚོ་ཡང་གཏོར་སྒྲུབ་དང་། སྔགས་བགྲང་བ་
ཙམ་གྱིས་མི་ཆོག་པར་དབྱངས་དང་ཚོགས་འཁོར་ལ་དགའ་བ་གཅིག་འདུག་ཅེས་གསུང་ངོ་། །
ཞེས་ཐོས་སོ། །དེ་ལྟར་ན་གཞན་གྱི་དོན་རང་གི་དགེ་བའི་རྩ་བ་ཅུང་ཟད་ཙམ་ཡང་མ་ལུས་པར་
བསྔོ་བའི་རྒྱས་བཏབ་ནས་བྱང་ཆུབ་སེམས་དཔའ་ཀུན་ཏུ་བཟང་པོའི་སྤྱོད་པ་དང་རྗེས་སུ་
མཚུངས་པར་མཛད་པ་འདི་ཡང་ས་ལ་གནས་པའི་འཕགས་པ་རྣམས་ཀྱི་རྣམ་པར་ཐར་པ་ཡིན་
ཡང་དག་པའོ། །དེ་ནས་གདུལ་བྱ་གཞན་གྱི་དོན་རྒྱ་ཆེ་བ་ལ་དགོངས་ཏེ་དག་པའི་སྣང་བ་རབ་
-196-

བླ་མའི་རྣམ་ཐར་ཁག་བཞུགས།
འབྱམས་བསྟན་ནས་ཞི་བར་གཤེ